آمردون

آمردون اتا آسیانی طایفه بینه که خله سال پیش مازرون و گیلون دله زندگی کردنه. وشون اول میونی آسیا دله دینه تا ایکه مرویون وشون ره اونجه دربکردنه ئو وشون بمونه مازرون دله. وشون ره مردون هم گنه. آمل شهر شه نوم ره وشون جا بیته. آمردون مازرونی شون تبار هسنه. وشون شه وسر اتا بون داشتنه که بعد ایکه آریاییون ایران دله بمونه اینتا زبون از میون بورده ئو وشون مادی زبون ره گنش کردنه.آمردون سرزمین مازرون امروزی غرب بیه. چه کون دونون وشن درباره بنویشتنه که وشون میون تپورون ئو کادوسیون دینه. چه کوت دونون ره اینتا بوور هسه که وشون اتا کمه توم بعد آریاییون بموئن ایران دله اتی مازرون دله بمونسنه ئو باخی بوردنه ارمنستون، آذربایجان ئو پارس. آمل واژه هم در اصل آمرد بیه ئو کم کم که اینتا مردمون زبون دگرسه آمل بیه. چه کوت دونون بوتنه وشون اشکانیان دس گرمسار (کاسپین دروازه) تبعید بینه و تپورون مازرون شرق وشونه جا ره بیتنه.

رج:مازرون تاریخ